માલવિયાનગરના હેડ કોન્સ્ટેબલ શૈલેષ કોરાટે અરજીમાં ગુનો નહીં નોંધવા અને અરજી ફાઇલ કરી દેવા સબબ વેપારીને ગત તા.24 નવેમ્બર 2016ના પોલીસ સ્ટેશને બોલાવી તેની પાસેથી રૂ.50 હજારની લાંચની માગ કરી હતી. આ બાબતે શૈલેષભાઇ શિંગાળાએ મધ્યસ્થી કરતાં શૈલેષ કોરાટે રૂ.20 હજારમાં મામલો નક્કી કર્યો હતો. ગત તા.5 ડિસેમ્બર 2016ના વેપારીએ પોલીસ સ્ટેશને જઇ પોલીસમેન શૈલેષ કોરાટને રૂ.4 હજાર આપ્યા હતા અને રકમ ઓછી કરી દેવાનું કહેતા શૈલેષે બાકીના રૂ.16 હજારને બદલે રૂ.12 હજાર આપવાનું કહ્યું હતું અને તે રકમ તા.6 ડિસેમ્બર 2016ના કોટેચા ચોકમાં આવી આપવાનું જણાવ્યું હતું.